Turkmaniston poytaxtida uyini sotmoqchi bo‘lganlar amaldorlarga pora berishga majbur bo‘lmoqda

Ashxobod amaldorlari xususiy uy oldi-sotdi jarayonini ham murakkablashtirdi. Oxirgi oylarda notarial idoralarda oldi-sotdi vaqtida xususiy uy egasidan hokimlik ruxsatnomasini so‘rash boshlandi.
 Turkmanistonda konditsioner o‘rnatishga bo‘lgan qat’iy talablar yanada kuchaytirildi
O‘z uylarini sotishni istaganlarning so‘zlariga ko‘ra, hokimlikdan bunday ruxsatnomani olish 20 ming manatga tushadi. Pullar qonuniy yo‘l bilan talab qilinmaydi, sababi hech bir amaldor ushbu ruxsatnoma talab qilinishi yuzasidan rasmiy hujjatga ega emas. Biroq amalda ushbu qog‘ozsiz uy oldi-sotdisini rasmiylashtirish imkonsiz.
So‘ralgan mablag‘ anchayin katta va har qanday odam ham bunday xarajatga rozilik beravermaydi. Uy sotayotganlarning aksariyati xaridordan ushbu mas’uliyatni o‘z bo‘yniga olishini so‘rab, uy narxini ruxsatnoma uchun kerak bo‘ladigan pul hajmida arzonlashtirmoqda. Xaridorlar orasida ham kelishuv uchun 20 ming manat to‘lashga rozi bo‘lmaydiganlari uchrab turibdi.
Uyini sotishga urinayotgan fuqarolardan birining so‘zlariga ko‘ra, bu sxema amaldorlar pul ishlashi uchun o‘ylab topilgan. Ko‘pchilik shahardan ko‘chib ketmoqda va shu sababli pullar hujjat rasmiylashtiradigan ushbu odamlar cho‘ntagiga tushishi kerak, deydi u.